અગાઉ પણ 2016માં એક કેસમાં જજ ક્વેન્ટિન પુર્ડીએ ભારતની જેલની સ્થિતિ જોતા એક આરોપીને ભારતના હવાલે કરી દેવાની મનાઈ કરી હતી. તેમણે જણાવ્યું હતું કે ભારતીય જેલમાં વધારે પડતા કેદીઓ હોવાને કારણે કેદીઓ સાથે અમાનવીય વર્તન, હિંસા થાય છે અને તેમની માનસિક સ્થિતિ કથળે તો કોઈ ટ્રીટમેન્ટ આપવામાં નથી આવતી. યુ.કેની સરખામણી કરીએ તો ત્યાંની જેલ એ તો બે વ્યક્તિ માટેના રૂમ જેવી છે. તેમાં શાવર અને ટોઈલેટની વ્યવસ્થા છે. જેલમાં એજ્યુકેશન બ્લોક, સ્પોર્ટ્સ ફેસિલીટી, જિમ, પ્રાર્થના માટે રૂમ અને વિવિધ વર્કશોપ્સ માટેની જગ્યા હોય છે.